
Hagyományos és elektronikus információszolgáltatások építése egy könyvtár idegen nyelvű állományára

Dolgozatom témája az, hogyan tudják a könyvtárak támogatni a nyelvoktatás ügyét a már meglévő eszközeikkel, vagyis az állományuk részét képező dokumentumokkal.
Ennek érdekében megvizsgáltam és javaslatokat tettem a jelenleg használatos beszerzési és katalogizálási gyakorlat átgondolására és átültettem egy szolgáltatást, melyet eredetileg más profilú oktatási intézmények számára fejlesztettek ki. A kutatás és a téma kidolgozása során a nyelvtanulókat és a könyvtárosokat próbáltam szem előtt tartani, hiszen ők állnak e téma középpontjában. Például, hogy azon könyvek, melyek a könyvtár állományába bekerülnek, alkalmasak legyenek önálló tanulásra vagy a könyvkiválasztást a szakvégzettség nélküli könyvtárosok is el tudják végezni.
Véleményem szerint a könyvtárak egyszerű, de nagyon fontos és alapvető intézkedések végrehajtásával nagyban segíthetnék a nyelvoktatást, és ez által az élethosszon át tartó tanulást.



